
            Līgums Nr.1-6.2.1/11-2025
par  “Sabiedrības informēšanas kampaņa un konkursa jauniešiem par datu aizsardzības nozīmīgumu 2025. un 2026.gadā” pakalpojuma sniegšanu 


	

	__________DVI_2025_1____________
Izpildītāja Līguma numurs

	
	



	Rīga,
	Datums lasāms laika zīmogā



Datu valsts inspekcija, reģistrācijas numurs 90001037264, adrese Elijas iela 17-2, Rīga, LV-1050, (turpmāk – Pasūtītājs), no vienas puses, un 
SIA “Marketing Angels”, reģistrācijas numurs: 40103701195, adrese: Vienības gatve 87D-2, Rīga, LV-1004,  (turpmāk – Izpildītājs), no otras puses, abi kopā turpmāk saukti “Puses” vai atsevišķi – Puse, pamatojoties uz Pasūtītāja organizētā iepirkuma “Sabiedrības informēšanas kampaņa un konkurss jauniešiem par datu aizsardzības nozīmīgumu 2025. un 2026. gadā” (identifikācijas Nr. DVI 2025/1) (turpmāk – iepirkums) iepirkuma komisijas 2025. gada 11maija lēmumu, noslēdz šādu līgumu (turpmāk – Līgums):
1. Līguma priekšmets 
Pasūtītājs uzdod Izpildītājam, bet Izpildītājs apņemas izstrādāt un īstenot sabiedrības informēšanas kampaņu un konkursu jauniešiem (turpmāk kopā – Pakalpojums) atbilstoši Līgumam, Līguma 1. pielikumā “Tehniskā specifikācija” (turpmāk – 1. pielikums) un Līguma 2. pielikumā “Finanšu piedāvājums” (turpmāk –  2. pielikums) noteiktajam.

2. Līguma termiņš, summa un norēķinu kārtība

2.1. Līgums stājas spēkā no tā abpusējās parakstīšanas un ir spēkā 12 (divpadsmit) mēneši no Līguma abpusējās parakstīšanas  dienas.
2.2.Līguma summa par Pakalpojuma izpildi ir EUR 29 970,00 (divdesmit deviņi tūkstoši  deviņi simti septiņdesmit eiro un 00 centi) bez PVN (turpmāk – Līguma summa). 
2.3. PVN likme tiek piemērota atbilstoši samaksas veikšanas dienā spēkā esošajiem normatīvajiem aktiem. Pasūtītājam nav pienākums Līguma darbības laikā veikt Pasūtījumu par visu Līguma summu;
2.4. Pasūtītājs veic maksājumu Izpildītājam par Līgumā noteiktajā kārtībā pieņemto Pakalpojumu, pamatojoties uz Pušu parakstītu nodošanas - pieņemšanas aktu (turpmāk – nodošanas un pieņemšanas akts) un pēc Izpildītāja iesniegta rēķina;
2.5. Līguma summu Pasūtītājs samaksā Izpildītājam, atbilstoši sniegtā pakalpojuma apmēram;
2.6. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas par kurām saskaņā ar Līguma 4.sadaļas noteikumiem ir izvirzītas pretenzijas;
2.7. Pasūtītājs veic rēķina samaksu ar pārskaitījumu uz Izpildītāja Līgumā norādīto bankas kontu 10 (desmit) darba dienu laikā pēc nodošanas - pieņemšanas akta abpusējas parakstīšanas un Izpildītāja rēķina saņemšanas;
2.8. Līguma summā ietilpst visas ar Pakalpojuma sniegšanu un 1.pielikuma prasību izpildi saistītās izmaksas, personāla izmaksas, tehniskā nodrošinājuma izmaksas, nodokļi, kā arī visas ar to netieši saistītās izmaksas (dokumentācijas drukāšanas, transporta pakalpojumi u.c.);
2.9. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā;
2.10. Neparedzētus izdevumus, kas nav iekļauti Līguma summā, bet nepieciešami pilnīgai Līguma izpildei, sedz Izpildītājs. Pasūtītājs šo risku uzņemas, ja neparedzēto darbu nepieciešamība Pakalpojuma sniegšanā ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt.

3. Pušu pienākumi un tiesības
3.1. Pasūtītājs apņemas:
3.1.1. labā ticībā ievērot un izpildīt visus Līguma noteikumus;
3.1.2. pēc Izpildītāja pieprasījuma, savu iespēju robežās nodrošināt Izpildītāju ar visu nepieciešamo informāciju un dokumentiem, kas ir Pasūtītāja rīcībā un kas nepieciešami Līguma izpildei, kā arī nepieciešamības gadījumā nodrošināt Pasūtītāja amatpersonu un citu atbildīgo darbinieku līdzdalību Līguma izpildē, lai nodrošinātu Līguma saistību izpildi no Pasūtītāja puses;
3.1.3. saskaņā ar Līgumā noteikto kārtību izskatīt Līguma 4.1.apakšpunkta kārtībā iesniegto Izpildītāja dokumentu atbilstību Līgumā un tā pielikumos noteiktajām prasībām un sniegt attiecīgus komentārus un papildinājumus vai pretenzijas šajā Līgumā noteiktajā veidā un termiņos;
3.1.4. saskaņā ar Līgumā noteikto kārtību pieņemt Izpildītāja savlaicīgi, kvalitatīvi, Līguma un tā pielikumu prasībām atbilstoši sniegto Pakalpojumu un veikt samaksu par to. 
3.2. Pasūtītāja tiesības:
3.2.1. pieņemt Pakalpojumu saskaņā ar Līguma un tā pielikumu noteikumiem;
3.2.2. par saviem līdzekļiem veikt kontroli par Līguma izpildi;
3.2.3. jebkurā laikā pieprasīt no Izpildītāja informāciju par Pakalpojuma izpildes norisi, tajā skaitā, bet ne tikai, informāciju par apstākļiem, kas kavē vai varētu kavēt Pakalpojuma izpildi atbilstoši Līguma un tā pielikumu noteikumiem;
3.2.4. atteikties no jebkura Pakalpojumā ietilpstoša pakalpojuma, ja Līguma izpildes laikā Pasūtītājam zudusi nepieciešamība pēc konkrētās Pakalpojumā ietilpstoša pakalpojuma izpildes. Atteikšanās tiesību no Pakalpojumā ietilpstoša pakalpojuma Pasūtītājs var izmantot, rakstveidā par to informējot Izpildītāju 10 (desmit) darba dienas pirms Pakalpojuma norises laika un satura paziņošanas Izpildītājam.
3.3. Izpildītājs apņemas:
3.3.1. labā ticībā ievērot un izpildīt visus Līguma noteikumus;
3.3.2. sniegt Pakalpojumu kvalitatīvi Līgumā noteiktajos termiņos saskaņā ar Līguma un tā pielikumu noteikumiem, ievērojot Latvijas Republikā spēkā esošos normatīvos aktus un Pasūtītāja norādījumus;
3.3.3. bez papildus samaksas novērst identificētās problēmas, kuras radušās Izpildītāja veiktu darbību rezultātā;
3.3.4. pēc Pasūtītāja pieprasījuma saņemšanas informēt Pasūtītāju par Pakalpojuma sniegšanas gaitu.
3.4. Izpildītājam ir tiesības saskaņā ar Līguma nosacījumiem saņemt samaksu par sniegto Pakalpojumu, kas izpildīts atbilstoši Līguma un tā pielikumu noteikumiem.
3.5. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas kavē vai varētu kavēt savlaicīgu Pakalpojuma sniegšanu.
3.6. Parakstot Līgumu, Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto saistību izpildi.
3.7. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina tos par saistošiem un izpildāmiem. Izpildītājs apliecina, ka viņa rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Līgumā un tā pielikumos noteiktās saistības. 

4. Pakalpojumu nodošanas un pieņemšanas kārtība
4.1. Pēc Pakalpojuma izpildes Izpildītājs iesniedz Pasūtītāja pārstāvim no Izpildītāja puses parakstītu nodošanas un pieņemšanas aktu.
4.2. Nodošanas un pieņemšanas aktā norāda visu informāciju, kas apliecina Pakalpojuma izpildi, tajā skaitā, bet ne tikai izpildītā Pakalpojuma saturu, kvalitāti, apjomu, izpildes termiņu un vietu.
4.3. Pasūtītāja pārstāvis ne vēlāk kā 5 (piecu) darba dienu laikā no Līguma 4.1. apakšpunkta kārtībā iesniegtā nodošanas un pieņemšanas akta saņemšanas pārbauda izpildītā Pakalpojuma  atbilstību Līguma noteikumiem un:
4.3.1. pieņem Pakalpojumu, ja tas pilnībā atbilst Līgumā noteiktajām prasībām un paraksta nodošanas un pieņemšanas aktu;
4.3.2. nepieņem Pakalpojumu, ja tas neatbilst Līgumā noteiktajām prasībām, sagatavojot aktu, kurā norāda konstatētās neatbilstības un nosūta aktu Izpildītāja pārstāvim.
4.4. Pēc Līguma 4.3.2.apakšpunktā minētajā aktā norādīto neatbilstību novēršanas, Izpildītāja pārstāvis atkārtoti iesniedz Līguma 4.1.apakšpunktā minēto nodošanas un pieņemšanas aktu, kas apliecina neatbilstību novēršanu.
4.5. Saņemot atkārotu Izpildītāja iesniegtu nodošanas un pieņemšanas aktu, Pasūtītājs rīkojas Līguma 4.3.apakšpunkta kārtībā.
4.6. Izpildītājam ir pienākums par saviem līdzekļiem segt visas izmaksas, kas tam radušās saistībā ar kļūdu novēršanu, kas veicamas saskaņā ar Līguma 4.3.2.apakšpunkta kārtībā konstatētajām neatbilstībām.
4.7. Ja Pasūtītāja pārstāvis 5 (piecu) darba dienu laikā no Līguma 4.1.apakšpunktā minētā nodošanas un pieņemšanas akta saņemšanas bez pamatota iemesla kavējas pieņemt Pakalpojumu un nav informējis Izpildītāju par to, ka Pakalpojuma atbilstības Līguma noteikumiem pārbaudei nepieciešams ilgāks laiks, tiek uzskatīts, ka Pasūtītājs sniegto Pakalpojumu ir pieņēmis bez pretenzijām.
4.8. Pakalpojumu uzskata par pieņemtu ar dienu, kad pēdējā no Pusēm paraksta nodošanas un pieņemšanas aktu, kas ir pamats rēķina izrakstīšanai.

5. Līguma izpildē iesaistīto apakšuzņēmēju nomaiņa
5.1. Izpildītāja apakšuzņēmēju, uz kuru iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 5.2.apakšpunktā paredzēto nosacījumu.
5.2. Pasūtītājs nepiekrīt Līguma 5.1.apakšpunktā minēto apakšuzņēmēju nomaiņai, ja tiek nomainīts apakšuzņēmējs, uz kura iespējām konkursā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām;
5.3. Pasūtītājs pieņem lēmumu atļaut vai atteikt Izpildītāja Līguma 5.1.apakšpunktā minēto apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā.

6. Pušu atbildība
6.1. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Šī Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.
6.2. Par trešajām personām nodarītajiem zaudējumiem, kas tām radušies Pakalpojuma sniegšanas laikā, atbild Izpildītājs. Izpildītājs atbild par jebkuras neuzmanības (tajā skaitā vieglas neuzmanības) vai ļauna nolūka rezultātā nodarītiem zaudējumiem, kā arī trešajā personām nodarītajiem zaudējumiem.
6.3. Ja Izpildītājs Līgumā noteiktajā termiņā neizpilda Pakalpojumu pilnā apjomā atbilstoši Līgumā noteiktajam, Pasūtītājam ir tiesības pieprasīt no Izpildītāja līgumsodu 0.1% (viena desmitā daļa no procenta) apmērā no Līguma summas par katru nokavēto Pakalpojuma  izpildes termiņa dienu, bet ne vairāk kā 10% (desmit procentus) no Līguma summas.
6.4. Ja Pasūtītājs neveic samaksu Izpildītājam Līgumā noteiktajā termiņā, Izpildītājam ir tiesības pieprasīt no Pasūtītāja līgumsodu 0.1% (viena desmitā daļa no procenta) apmērā no nokavētā maksājuma summas par katru maksājuma termiņa nokavējuma dienu, bet ne vairāk kā 10% (desmit procentu) apmērā no Līguma summas.
6.5. Līgumsods netiek piemērots un aprēķināts par dienām, kurās Pasūtītāja pārstāvis pārbauda Izpildītāja sniegto Pakalpojumu, vai novērsto neatbilstību atbilstību Līguma un tā pielikumu prasībām.
6.6. Izpildītājs ir atbildīgs par tā nolīgto apakšuzņēmēju darbību/bezdarbību tādā pašā mērā kā par savu darbību/bezdarbību.
6.7. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz Līgumu, pirms tā izmaksas Izpildītājam.
6.8. Līgumsoda samaksa neatbrīvo Puses no to saistību pilnīgas izpildes un tā nav ieskaitāma zaudējumu atlīdzināšanā.
7. Autortiesības
7.1. Saskaņā ar šo Līgumu Izpildītāja Pakalpojuma rezultātā radītie materiālie objekti un visi augļi gan to materiālajā, gan intelektuālajā nozīmē ir autortiesību objekti (turpmāk – Autortiesību objekts) un tos aizsargā Autortiesību likums un citi normatīvie akti.
7.2. Autortiesību objekts ir Pasūtītāja īpašums. Pasūtītājam ar šo Līgumu un bez papildus atlīdzības tiek nodotas Izpildītāja kā autora Autortiesību likuma 15. pantā minētās esošās un nākamās mantiskās tiesības attiecībā uz saskaņā ar Līgumu radītajiem Autortiesību objektiem. Minētās tiesības Pasūtītājs ir tiesīgs izmantot jebkurā valstī, kā arī nodot un/vai pārdot tās citām personām. 
7.3. Autora mantiskās tiesības uz Pakalpojumu, kas ir autortiesību objekts, pēc Pakalpojuma pieņemšanas un nodošanas akta parakstīšanas pāriet Pasūtītājam. 
7.4. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā Autortiesību objektu, kas saskaņā ar šo Līgumu atzīstami par Pasūtītāja īpašumu. 
7.5. Izpildītājs garantē, ka Autortiesību objektos nav pieļauti nekādi autortiesību pārkāpumi, un uzņemas pilnu atbildību par trešo personu autortiesību ievērošanu Līguma izpildē. 
7.6. Puses vienojas, ka Pasūtītāja samaksa Izpildītājam saskaņā ar šo Līgumu ietver arī autoratlīdzību un Izpildītājs nav tiesīgs pieprasīt papildus autoratlīdzību vai honorāru. 

8. Nepārvarama vara
8.1. Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no Līguma izrietošo saistību izpildi par neiespējamu.
8.2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma par ko ir saņemta izziņa no kompetentās institūcijas par nepārvaramās varas apstākļu esamību, ja Puse, kuru ietekmējis šāds notikums, ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, un ir informējusi otru Pusi pēc iespējas ātrāk, bet ne vēlāk kā trīs darba dienu laikā par šāda notikuma iestāšanos.
8.3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, ka pielīdzināms laikam, kurā Puse nespēja veikt šādu darbību nepārvaramas varas ietekmē.
8.4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
8.5. Ja Puse nokavē Līguma 8.2.apakšpunktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramu varu.
9. Līguma grozīšana un izbeigšana
9.1. Līgumu var grozīt Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.
9.2. Būtiski Līguma grozījumi ir veicami Publisko iepirkumu likuma 61. pantā noteiktajā kārtībā tikai šādos gadījumos, ja:
9.2.1. Pakalpojuma sniegšanas laikā tiek mainītas izpildes tehniskās prasības vai stājas spēkā izmaiņas normatīvajos aktos, kas pēc būtības neietekmē Līgumā noteikto rezultātu;
9.2.2. nepieciešams veikt papildus darbus, kas nepārsniedz 10% (desmit procenti) no Līguma summas;
9.2.3. Pasūtītājam objektīvu iemeslu dēļ zudusi nepieciešamība pēc visu Līgumā minēto Pakalpojumā ietilpstošo pakalpojumu izpildes, kā rezultātā samazinās sniedzamā Pakalpojuma apjoms;
9.2.4. ja no Pusēm neatkarīgu un objektīvu apstākļu dēļ Līgumā noteikto nav iespējams izpildīt noteiktajā termiņā vai apjomā, pagarināt Līgumā noteiktā Pakalpojuma izpildi uz termiņu, kādā pastāv šie apstākļi;
9.2.5. ja no Pusēm neatkarīgu un objektīvu apstākļu dēļ, kas saistīti ar valdības noteiktajiem epidemioloģiskās drošības pasākumiem, lai ierobežotu Covid-19 infekcijas slimības izplatību valstī, var tikt veiktas izmaiņas Līguma 1. pielikumā.
9.3. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri veikti saskaņā Publisko iepirkumu likuma 61. panta trešās daļas 1., 2. un 3.punktu), vienlaikus nepārsniedz desmit procentus no sākotnējās Līguma summas.
9.4. Līgums var tikt izbeigts pirms noteiktā termiņa, Pusēm savstarpēji rakstveidā par to vienojoties.
9.5. Pasūtītājam ir tiesības vienpusēji atkāpties no Līguma šādos gadījumos:
9.5.1. Izpildītājs kavē 1.pielikumā noteiktos termiņus ilgāk par 10 (desmit) darba dienām;
9.5.2. Pakalpojuma sniegšana neatbilst Līguma un tā pielikumu noteikumiem, un šī neatbilstība nav vai nevar tikt novērsta Līgumā paredzētajā termiņā;
9.5.3. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
9.5.4. Izpildītājs Līguma noslēgšanas vai Līguma izpildes laikā veicis prettiesisku darbību;
9.5.5. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma, piemēram, ja Līgumu nav iespējams izpildīt tādēļ, ka Līguma izpildes laikā attiecībā uz Izpildītāju vai citu Starptautisko un Latvijas Republikas nacionālo sankciju likuma 11.1 pantā noteiktu personu ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.5.6. Izpildītājs pārkāpj vai nepilda citu būtisku Līgumā paredzētu pienākumu;
9.5.7. Izpildītājs Pasūtītājam nodarījis zaudējumus;
9.5.8. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē;
9.5.9. Publisko iepirkumu likuma 64. panta pirmajā daļā minētajos gadījumos, Pasūtītājam un Izpildītājam vienojoties par faktiski sniegto pakalpojumu samaksas apmēru un kārtību.
 
10. Strīdu izskatīšanas kārtība
10.1. Visus strīdus, kas izriet vai rodas saistībā ar šo Līgumu vai tā interpretāciju, Puses apņemas risināt pārrunu ceļā.
10.2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt pārrunu ceļā 30 (trīsdesmit) darba dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties vispārējās jurisdikcijas tiesā. Strīda risināšana notiks saskaņā ar Latvijas Republikas normatīvajiem aktiem. 
11. Citi noteikumi
11.1. Ar šo Līgumu Puses nosaka šādus pārstāvjus:
	Pasūtītāja pārstāvis:
	Izpildītāja pārstāvis:

	Ginta Gailuma
tālrunis: 27212933
e-pasts: ginta.gailuma@dvi.gov.lv
	Līga Buša-Lehtonena
tālrunis: 29490266
e-pasts: liga@marketingangels.lv



11.2. Pušu pārstāvji ir atbildīgi par Līguma izpildes uzraudzīšanu, tai skaitā, par sniegtā Pakalpojuma nodošanas un pieņemšanas organizēšanu, tai skaitā nodošanas un pieņemšanas akta sagatavošanu un parakstīšanu, kā arī citiem uzdevumiem, kas noteikti Līgumā.
11.3. Ja kāds no Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
11.4. Pusēm rakstveidā 5 (piecu) darba dienu laikā ir jāinformē vienai otra par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.
11.5. Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikas normatīvajiem aktiem.
11.6. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
11.7. Līgums sastādīts uz 7 (septiņām) lapām latviešu valodā un parakstīts ar drošu elektronisko parakstu;
11.8. Pie Līguma tā parakstīšanas brīdī tiek pievienoti šādi pielikumi, kas ir Līguma neatņemamas sastāvdaļas: 
1. pielikums – Tehniskā specifikācija uz 8 (astoņām) lapām;
2. pielikums – Finanšu piedāvājums uz 1 (vienas) lapas;
3.pielikums – Nodošanas – pieņemšanas akts (paraugs) uz 1 (vienas) lapas.
12. Pušu rekvizīti un paraksti
	Pasūtītājs:
Datu valsts inspekcija
	Reģ. Nr. 90001037264

	Adrese: Elijas iela 17, Rīga, LV-1050

	Valsts kase

	Kods: TRELLV22

	Konta Nr. LV88TREL2190463002000




	Izpildītājs:
SIA “Marketing Angels”
Reģ.nr. 40103701195
Adrese: Vienības gatve 87D-2, Rīga, LV-1004
Swedbank AS
Kods: HABALV22
Konta nr. LV98HABA0551036868147

	Direktore                                    Jekaterina Macuka
	Valdes locekle Kristīne Vasara














1.pielikums
Pie pakalpojuma līguma Nr.1-6.2.1/11-2025
TEHNISKĀ SPECIFIKĀCIJA
Iepirkuma nolikuma 8.pielikums

Iepirkumam “Sabiedrības informēšanas kampaņa un konkurss jauniešiem par datu aizsardzības nozīmīgumu 2025. un 2026. gadā”
Šīs tehniskās specifikācijas mērķis ir noteikt pakalpojuma sniedzējam izvirzītās prasības kampaņas un konkursa īstenošanai, lai efektīvi veicinātu sabiedrības izpratni par persona datu aizsardzības nozīmi. Visas turpmāk izklāstītās prasības ir obligātas, un pakalpojuma sniedzējam tās jāizpilda pilnā apjomā, nodrošinot pasūtītāja izvirzīto mērķu sasniegšanu.  
	Pozīcija
	Apraksts

	1. Vispārīgs apraksts
	1.1. Iepirkuma priekšmets. Pakalpojums, kas ietver sabiedrības informēšanas kampaņas organizēšanu un īstenošanu un radoša konkursa skolu jauniešiem organizēšanu par personas datu aizsardzības nozīmīgumu. Pasūtītājam sadarbībā ar Izpildītāju jānodrošina visu nepieciešamo informatīvo materiālu izstrāde un pasākumu īstenošana saskaņā ar turpmāk izklāstītajām prasībām, lai veicinātu sabiedrības, tostarp jauniešu, izpratni par personas datu aizsardzības jautājumiem. Kampaņa sastāv no diviem posmiem:
· pirmais- influencera veidotu video un mākslinieka veidotu karikatūru sērijas gada garumā;
·  otrais -izglītojoši semināri skolās, kam sekos radošs konkurss.
1.2. Kampaņas organizators. Datu valsts inspekcija (turpmāk - Pasūtītājs). 
1.3.  Izpildītājs. Iepirkuma rezultātā izvēlētais pakalpojumu sniedzējs, kas veiks turpmāk aprakstītos uzdevumus.
1.4.  Nepieciešamības pamatojums. Pasūtītājs ik gadu saņem simtiem sūdzību par datu aizsardzības pārkāpumiem, un sabiedrības interese par šo tēmu tikai pieaug. Piemēram, 2024. gadā sniegtas vairāk nekā 2500 konsultācijas, kas apliecina, ka cilvēki arvien vairāk vēlas izprast savas tiesības un aizsargāt savus personas datus. Lai veicinātu sabiedrības izpratni par personas datu apstrādes un aizsardzības jautājumiem, kā arī lai informētu par privātuma tiesību pārkāpumiem, Pasūtītājs kopš 2018. gada īsteno dažādas informēšanas iniciatīvas (piemēram, kampaņu “Dati ir vērtība – sargā tos!”). 2023. gadā minētās kampaņas mērķauditorija bija mazie un vidējie uzņēmumi, savukārt 2024. gadā fokuss tika vērsts uz jauniešiem, noskaidrojot, cik daudz jaunieši ir informēti par datu aizsardzības nozīmi. Sociālajā eksperimentā “Visu par neko. Neko par visu” 2024. gadā secināts, ka 74% jauniešu bija gatavi nodot ne tikai savus, bet arī savu tuvinieku sensitīvos datus apmaiņā pret vērtīgām balvām. Šie rezultāti parāda nepieciešamību īpaši izglītot jauniešus par privātuma aizsardzību. Tāpat 2024. gada kampaņas ietvaros publicētais video materiāls sociālajos tīklos sasniedza ļoti plašu auditoriju (vairāk nekā 353 000 skatījumu un 1 500 “share”), kas apliecina, ka influenceru veidoti video ir vērtīgs resurss auditorijas sasniegšanai un iesaistes veicināšanai. Ņemot vērā minēto, jaunajā kampaņā tiks apvienota gan inovatīva digitālā komunikācija (video un vizuālie materiāli, kas piesaistīs plašākas sabiedrības uzmanību), gan tieša izglītojoša aktivitāte jauniešiem (semināri un konkurss skolēniem), lai panāktu tieši šīs mērķauditorijas iesaisti. 

	2. Mērķi
	· Veicināt iedzīvotāju, kuri aktīvi izmanto sociālos tīklus un digitālos medijus,  izpratni un zināšanas par personas datu aizsardzības nozīmi, pievēršot īpašu uzmanību ar nepamatotu personas datu izpaušanu saistītajiem riskiem.
· Uzlabot iedzīvotāju paradumus, palīdzot atpazīt personas datu apdraudējumus.
· Veicināt jauniešu izpratni par datu aizsardzības nozīmi un mudināt viņus mainīt savus paradumus, lai ikdienā atbildīgi un droši rīkotos ar saviem personas datiem.
· Palielināt informētību par Datu valsts inspekcijas lomu un tās sniegtajiem pakalpojumiem personas datu aizsardzības jomā.

	3. Mērķauditorija
	Jaunieši un pieaugušie, kuri aktīvi izmanto sociālos tīklus un digitālos medijus, –mērķauditorija kampaņas posmam, kas ietver influenceru veidotos video materiālus un mākslinieka zīmētās karikatūras.

Skolēni (9.–12. klase) –mērķauditorija kampaņas posmam, kas ietver izglītojošus seminārus skolās un radošu konkursu.


 
AKTIVITĀŠU APRAKSTS
	Pozīcija
	Apraksts

	1. AKTIVITĀŠU APRAKSTS kampaņas posmam, kas ietver influenceru video un karikatūras 
	Šīs aktivitātes ietvaros visa gada garumā tiks veidoti un publiskoti informatīvi izglītojoši video klipi un karikatūras par aktuālām personas datu aizsardzības tēmām. Plānots izveidot vienu video mēnesī (katra video garums – ne mazāk kā 20 sekundes) un vienu karikatūru mēnesī (kopā 12 video un 12 karikatūras gada laikā), lai pastāvīgi gada garumā uzturētu sabiedrības interesi. Video satura veidošanā Izpildītājs piesaista vienu vai vairākus populārus sabiedrības viedokļu līderus (influencerus), kas kļūs par kampaņas vēstnesi/šiem un ar savu radošo pieeju uzrunās sabiedrību vieglā valodā, aktualizējot nopietnas tēmas datu aizsardzības jomā. Izvēlētos influencerus pirms kampaņas uzsākšanas Izpildītājs obligāti saskaņo ar Pasūtītāju. Savukārt Izpildītāja piesaistītam karikatūristam ir jāizstrādā profesionālas karikatūras– vizuāli pievilcīgi un asprātīgi zīmējumi, akcentējot datu aizsardzības nozīmi katra cilvēka dzīvē publicēšanai Pasūtītāja sociālo tīkla kontos- Facebook, LinkedIn un Instagram, kā arī tīmekļa vietnē www.dvi.gov.lv. Karikatūrista izvēle ir obligāti jāsaskaņo ar Pasūtītāju. 
1.1. Iespējamās tēmas. Video klipos un karikatūrās tiks apskatītas dažādas tēmas saistībā ar personas datu aizsardzību, piemēram:
· Privātums sociālajos tīklos (piemēram, mans profils kā “atvērta grāmata” jeb cik daudz informācijas par sevi mēs publiskojam);
· Videonovērošana ikdienā (piemēram, videonovērošana un kaimiņu savstarpējās attiecības);
· Datu subjekta tiesības (kā var uzzināt, ko par mani zina valsts iestādes vai uzņēmumi);
· Personas dati veselības jomā (e-veselība un manu veselības datu apstrāde);
· Sīkdatnes (cookies) un personalizētā reklāma (kāpēc tieši man rāda konkrētu saturu internetā);
· Praktiski padomi datu drošībai (kā ikviens var pasargāt savus datus ikdienā);
· Praktiskie gadījumi, kad uzņēmumiem ir tiesības apstrādāt un cilvēkam ir pienākums datus iedod;
· Konkursa popularizēšana (īpašs video un/vai karikatūra ar aicinājumu jauniešiem piedalīties gaidāmajā konkursā rudenī);
· Mākslīgā intelekta izmantošana (piemēram, cik daudz varam atklāt, tērzējot ar čatbotu);
· U.c. 
1.2. Sociālo mediju komunikācijas nodrošināšana. Visus izveidotos materiālus (video un karikatūras) plānots publicēt Pasūtītāja oficiālajos sociālo tīklu kontos (Instagram, Facebook, LinkedIn), Pasūtītāja tīmekļa vietnē, kā arī nodrošināt to maksimālu izplatību. Izpildītājam jānodrošina visu izveidoto kampaņas materiālu (video un karikatūru) publicēšana un izplatīšana sociālajos medijos, tostarp:
· Izvietot saturu Pasūtītāja oficiālajos sociālo tīklu profilos (Instagram, Facebook, LinkedIn) un Pasūtītāja mājaslapā;
· Nodrošināt influenceru iesaisti satura izplatīšanā, vienojoties, ka influenceris dalās ar izveidotajiem video savos sociālajos tīklos (piemēram, Instagram, TikTok), tādējādi palielinot kampaņas sasnied zamību. Piesaistāmajiem influenceriem jāatbilst šādām prasībām:
· vismaz 10 000 sekotāju tajā platformā, kurā paredzēta satura publicēšana;
· auditorijas aktivitāte un uzticība satura veidotājam;
· ar labu reputāciju, jāievēro ētikas un morāles nomas;
· nevar paust vai popularizēt Latvijas demokrātiskām vērtībām neatbilstošas nostājas vai viedokļus. 
· Sagatavot un pielāgot saistošus ierakstus katrai publikācijai, tostarp tekstus un vizuālos materiālus.
Sociālo mediju aktivitātēm jābūt kvalitatīvām, pārdomātām un vizuāli vienotām.
1.3. Vienots tēls un vizuālā identitāte. Izpildītājam jāizstrādā un jānodrošina kampaņas vienots vizuālais tēls, kas tiek konsekventi pielietots visos kampaņas materiālos un komunikācijas kanālos. Nodrošināmie vizuālās identitātes elementi:
· centrālais grafiskais elements (key visual), kas kalpo par vizuālo pamatu kampaņai;
· logo vai sauklis un “hashtag”, kas atspoguļo kampaņas galveno vēstījumu saprotamā un vienkāršā formā.
Vizuālajai identitātei jāatbilst šādām prasībām:
· būt saprotamai, estētiski pievilcīgai un piemērotai izmantošanai dažādos komunikācijas kanālos;
· primāri uzrunāt plašāku sabiedrību, tostarp dažādu vecuma un interešu grupu iedzīvotājus;
· vienlaikus būt pievilcīgai arī jauniešu auditorijai;
· nodrošināt profesionālu un uzticamu kampaņas tēlu, kas atbilst valsts pārvaldes komunikācijas standartiem.
Visos kampaņas materiālos (video, karikatūras, sociālo tīklu ieraksti, afišas u.c.) ir jāizmanto izstrādātā vizuālā identitāte, ievērojot tās vienotību un konsekvenci visā kampaņas laikā.

	2. AKTIVITĀŠU APRAKSTS posmam, kas ietver jauniešu konkursu un seminārus skolās 
 
	Otrais aktivitāšu posms ir vērsts uz jauniešu iesaisti un izglītošanu klātienē. Tiks organizēta virkne izglītojošu semināru skolās visā Latvijā, kam sekos radošs konkurss skolēniem par personas datu aizsardzības tematiku. Šo aktivitāšu mērķis ir padziļināt jauniešu zināšanas un rosināt viņus pašus radoši izpausties, apgūstot privātuma un datu drošības jautājumus.
2.1. Izglītojošie semināri skolās.
· 2025. gada oktobrī un novembrī plānots noorganizēt seminārus vismaz 20 skolās dažādos Latvijas reģionos (vismaz trīs katrā reģionā). 
· Katra semināra garums- 1 (viena) – 1.5 (pusotra)stunda. 
· Semināros datu aizsardzības eksperti (Pasūtītāja pārstāvji) atraktīvā un jauniešiem saprotamā veidā skaidros personas datu aizsardzības nozīmi, praktiskus privātuma aizsardzības padomus un likumu aspektus. 
· Semināru saturu un lektorus nodrošina Pasūtītājs, savukārt Izpildītājs koordinē semināru grafiku, vienojas ar skolām par norises laiku, nodrošina nepieciešamo aprīkojumu (piemēram, projekcijas iekārtas, skaņu) un rūpējas par semināru publicitāti. 
· Paredzēts, ka semināri kalpos par platformu, lai informētu skolēnus par gaidāmo konkursu un iedvesmotu viņus tajā piedalīties, tādēļ katra semināra noslēgumā tiks sniegta informācija par konkursa tēmām, noteikumiem un balvām.
· Papildu klātienes semināriem plānots arī viens tiešsaistes seminārs, lai aptvertu plašāku skolēnu auditoriju. Tiešsaistes seminārs būs publiski pieejams un tam nepieciešams nodrošināt iepriekšēju reklāmu sociālajos tīklos un izglītības iestāžu kanālos. Tiešsaistes seminārs tiks organizēts Pasūtītāja nodrošinātajā platformā (MS Teams, YouTube), un par tā saturu ir atbildīgs Pasūtītājs. 
2.2. Konkurss skolēniem. 
· Pēc semināru cikla noslēguma tiks izsludināts radošs konkurss jauniešiem par personas datu aizsardzības tēmām.
· Konkurss būs komandu formātā – skolēni veidos komandas ar 2–4 dalībniekiem.
· Komandām būs jāsagatavo radošs darbs vai projekts, kas aizraujošā veidā atspoguļo kādu ar privātumu un datu drošību saistītu problēmu vai risinājumu. 
· Precīzs konkursa uzdevums tiks noteikts kampaņas koncepcijā (piemēram, īsfilma, plakāts, digitāla kampaņa vai cits radošs risinājums, kas atbilst jauniešu interesēm).
· Konkursa nolikums paredzēs darbu iesniegšanu līdz 2026. gada sākumam (piemēram, līdz janvāra beigām). 
· Pēc darbu iesniegšanas kompetenta žūrija Pasūtītāja pārstāvju vadībā izvērtēs iesniegtos darbus un noteiks uzvarētājus – trīs labākās komandas (1., 2. un 3. vieta). 
· Žūrija izvērtēs iesniegtos darbus pēc atbilstības tematikai, radošuma, oriģinalitātes un citiem nolikumā noteiktiem kritērijiem. 
· Žūrijas sastāvā plānots iekļaut Pasūtītājs speciālistus un, nepieciešamības gadījumā, sadarbības partneru  (nevalstisko organizāciju) vai izglītības jomas pārstāvjus.
2.3. Konkursa publicitāte un norise. 
· Izpildītājs nodrošinās konkursa informatīvo atbalstu – sagatavos un izplatīs informāciju skolām (tai skaitā digitālus plakātus, ko skolas var izdrukāt un izvietot, aicinot piedalīties konkursā), veidos ierakstus sociālajos tīklos par konkursa izsludināšanu, norisi un rezultātiem. 
Apbalvošanas pasākums. Pēc semināru cikla noslēguma tiks rīkots konkursa laureātu apbalvošanas pasākums klātienē, Pasūtītāja telpās. Pasākuma laikā tiks apbalvoti konkursa laureāti, demonstrēti labākie iesniegtie darbi un godināti pirmo trīs vietu ieguvēji. Izpildītājs organizēs pasākuma norisi, pirms tam visu saskaņojot ar Pasūtītāju. Balvas konkursa uzvarētājiem nodrošina Izpildītājs no balvu fonda (skat. 3.10. punktu un 5. sadaļu) – paredzētas vērtīgas balvas pirmajām trīs vietām (piemēram, viedierīces, elektronika vai citas jauniešiem saistošas balvas) un diplomus. Katrs uzvarētājkomandas dalībnieks saņems balvu un diplomu. Apbalvošanas pasākumā piedalīsies Pasūtītāja vadība un eksperti (žūrijas locekļi), kuri pasniegs balvas un uzsvērs konkursa mērķu nozīmi. 

	3. Prasības Izpildītājam 
	Izpildītājam jānodrošina pilna kampaņas koncepcijas izstrāde un plānoto aktivitāšu īstenošana augstā kvalitātē, ciešā sadarbībā ar Pasūtītāju. Zemāk izklāstītas galvenās prasības un uzdevumi Izpildītājam:
3.1. Kampaņas koncepcijas projekta izstrāde. Pēc līguma noslēgšanas  desmit darba dienu laikā jāizstrādā detalizētu kampaņas koncepcijas projektu, kas ietver vienotu radošo ideju, kampaņas nosaukumu/saukli, vienotas vizuālās identitātes risinājumu un komunikācijas stratēģiju abiem kampaņas posmiem. Koncepcijas projektā skaidri jādefinē kampaņas mērķi, galvenie vēstījumi, mērķauditorijas un sasniedzamie rezultāti, kā arī jāietver plānoto aktivitāšu kalendārs (publicitātes plāns), norādot galvenos posmus un termiņus. Tāpat koncepcijas projektā jāiesniedz priekšlikumi par influenceru un karikatūrista piesaisti (kandidātu profils, sadarbības nosacījumi, sagaidāmais rezultātu apjoms). 
3.2. Vienotas vizuālās identitātes nodrošināšana. Izpildītājs izstrādā kampaņas vizuālo tēlu – centrālo grafisko elementu (key visual) un nepieciešamos formātus sociālajiem tīkliem. Visiem kampaņas materiāliem (sociālo tīklu ierakstiem, video, karikatūrām) jābūt vienotā stilistikā. Vizuālajai identitātei jābūt mūsdienīgai, piesaistošai jauniešu auditorijai, tomēr saprotamai arī plašam sabiedrības lokam. Izstrādātie vizuālie elementi jāsaskaņo ar Pasūtītāju pirms izmantošanas. 
3.3. Sociālo tīklu komunikācijas plāna izstrāde. Izpildītājam jāizstrādā sociālo tīklu komunikācijas plāns, kas ietver video un karikatūru publicēšanas grafiku, sasaista publikācijas ar būtiskiem notikumiem un datumiem (piemēram, Eiropas Datu aizsardzības diena, Pasūtītāja 25. gadadiena, Zinību diena u.c.), un nodrošina regulāru un mērķtiecīgu komunikāciju ar Pasūtītāju visa gada garumā.
3.4. Sociālo tīklu influenceru piesaiste. Izpildītājam jāpiesaista viens vai vairāki atbilstoši influenceri kampaņas vajadzībām (piemēram, YouTube, Instagram vai TikTok satura veidotāji), kas aktīvi darbojas jauniešu auditorijā un spēj veidot kvalitatīvu izglītojošu saturu. Piesaistītajiem influenceriem jābūt vismaz 10 000 sekotāju kādā platformā. 
Izpildītājam jānodrošina:
· Influencera dalība un 12 video klipu izveide atbilstoši kampaņas grafikam un iepriekš izstrādātajai koncepcijai;
· Satura saskaņošana ar Pasūtītāju pirms publicēšanas;
· Influencera iesaiste satura izplatīšanā savos sociālajos tīklos;
· Satura publicēšana bez maksas reklāmas veicināšanas rīkiem (“boost” u.c.);
· Personas datu aizsardzības noteikumu ievērošana video satura izveidē un publicēšanā.
Detalizēts video saturs, tematika un stilistika noteikta sadaļā “Aktivitāšu apraksts – Influenceru video un karikatūru kampaņa”.
Sadarbības noteikumi, publicēšanas grafiks un tematiskais saturs tiks definēts kampaņas koncepcijā un saskaņots ar Pasūtītāju.
3.5. Profesionāla karikatūrista piesaiste. Izpildītājam jāpiesaista profesionāls karikatūrists, kurš izstrādās kampaņas vizuālos materiālus – karikatūras. Karikatūristam jābūt pieredzei sadarbībā ar valsts pārvaldi vai sabiedriski nozīmīgu tēmu atspoguļošanā. Prasības karikatūrista darbam:
· Izstrādāt vismaz 12 oriģinālas karikatūras kampaņas periodā (vēlams ~1 karikatūra mēnesī), aptverot dažādas kampaņas ietvaros noteiktās datu aizsardzības tēmas.
· Karikatūrām jābūt vizuāli pievilcīgām, asprātīgām un viegli uztveramām, lai piesaistītu sabiedrības uzmanību, vienlaikus precīzi atspoguļojot attiecīgo datu aizsardzības jautājumu.
· Materiāliem jābūt gaumīgiem, bez aizskaroša satura jebkuras sabiedrības grupas virzienā.
· Karikatūras jāpielāgo dažādiem komunikācijas kanāliem – sociālo tīklu formātiem, digitālām platformām, kā arī drukai (piemēram, plakātiem) –, nodrošinot vienota vizuālā stila ievērošanu.
· Karikatūru publikācijās pasūtītāja oficiālajos sociālo tīklu kontos Izpildītājs nedrīkst izmantot maksas veicināšanas rīkus (piemēram, "boost" funkciju).
· Publicējot karikatūras sociālajos tīklos, jānodrošina atbilstošs, informatīvs un mērķauditorijai saprotams ieraksts (teksts pie attēla), kurā izskaidrots galvenais vēstījums vai norādītas saites uz papildus informāciju, ja nepieciešams.
· Izstrādātais attēls un teksta saturs jāsaskaņo ar Pasūtītāju pirms publicēšanas, lai nodrošinātu atbilstību kampaņas mērķiem un vēstījumam.
· Jāsaskaņo karikatūru un video sižetu grafiki un temati, lai tie savstarpēji papildinātu viens otru un stiprinātu kampaņas galveno vēstījumu (piemēram, karikatūra un video par vienu tēmu tiek publicēti aptuveni vienā laikā).
3.6. Sociālo mediju satura plānošana un izpilde. 
· Izpildītājs izstrādā sociālo tīklu komunikācijas plānu visam kampaņas periodam, ietverot gan influenceru radīto saturu, gan citus ierakstus (piemēram, kampaņas jaunumi, atgādinājumi par konkursu, noderīgi padomi u.tml.). 
· Plānā jānorāda publikāciju biežums (provizoriski vismaz 4 ieraksti mēnesī, tostarp video un karikatūras). 
· Izpildītājs sagatavo sociālo mediju ierakstu tekstus un vizuālos materiālus latviešu valodā, saskaņo tos ar Pasūtītāju un nodrošina to savlaicīgu publicēšanu Pasūtītāja profilos. 
3.7.  Mediju attiecības un publicitāte
Izpildītājam jāsadarbojas ar medijiem, lai veicinātu kampaņas atpazīstamību ārpus sociālajiem tīkliem. Tas ietver:
· preses relīžu sagatavošanu un izplatīšanu nacionālā mēroga ziņu portālā (vismaz 2 relīzes) par kampaņas norisi, konkursa izsludināšanu un rezultātiem;
· Pasūtītāja dalības nodrošināšanu vismaz 1 (vienā) raidījumā nacionālajā televīzijā.
3.8. Semināru organizēšana skolās. Izpildītājs sagatavo un saskaņo ar Pasūtītāju semināru grafiku vismaz 20 skolām (aptverot dažādus reģionus). Jānodrošina katra semināra loģistikas organizēšana, t.sk.: saziņa ar skolām un/vai pašvaldībām, lai vienotos par datumiem un auditoriju; nepieciešamā aprīkojuma pieejamības saskaņošana un nodrošināšana sadarbībā ar izglītības iestādi (nodrošinot, ka pasākuma norisei nepieciešamais aprīkojums (piemēram, ekrāns, mikrofons u.c.) konkrētajā vietā ir pieejams un sagatavots). Semināru saturs (lektori, prezentācijas) tiks nodrošināts Pasūtītāja pusē, bet Izpildītājam jāpalīdz to pielāgot auditorijai pēc nepieciešamības (piemēram, konsultēt par interaktīvām metodēm, kas piesaista jauniešu uzmanību). 
3.9. Konkursa organizēšana. Izpildītājs sadarbībā ar Pasūtītāju izstrādā konkursa nolikumu, kurā definēts konkursa mērķis, uzdevums dalībniekiem, dalības un iesniegšanas kārtība, vērtēšanas kritēriji, balvas un termiņi. Nolikums jāsaskaņo ar Pasūtītāju un jāizplata skolām un publiski (piemēram, Pasūtītāja mājaslapā, sociālajos tīklos). Izpildītājs izveido pieteikšanās un darbu iesniegšanas sistēmu (piemēram, tiešsaistes pieteikuma forma vai e-pasta adrese) un nodrošina ienākošo pieteikumu administrēšanu. Izpildītājs koordinē komunikāciju ar konkursa dalībniekiem – apstiprina pieteikumu saņemšanu, sniedz nepieciešamās konsultācijas par nolikumu, paziņo rezultātus u.tml. Izpildītājam jāizstrādā konkursa norises detalizēts grafiks.
3.10. Balvas. Izpildītājs ir atbildīgs par balvu fonda plānošanu un balvu iegādi/sagatavošanu konkursa laureātiem. Kopējais balvu fonds paredzēts 6 000 EUR apmērā. Jānodrošina, ka balvas ir kvalitatīvas, atbilst mērķauditorijas interesēm un iepriekš saskaņotas ar Pasūtītāju. Piemēram, 1. vietas komandai – vērtīgākas balvas (aptuveni 50% no fonda), 2. vietai – nedaudz mazāk vērtīgas (30% no fonda), 3. vietai – 20% no fonda apmērā (orientējoši; precīzu sadalījumu un balvu veidus nosaka, saskaņojot ar Pasūtītāju). Balvas jāsarūpē savlaicīgi pirms apbalvošanas pasākuma un jānogādā uz pasākuma norises vietu.
3.11. Apbalvošanas pasākuma organizēšana. Izpildītājs nodrošina noslēguma apbalvošanas pasākumu. Tas ietver: pasākuma scenārija izveidi un saskaņošanu ar Pasūtītāju. Jāparedz, ka piedalās konkursa laureāti, kā arī Pasūtītāja pārstāvji. Pēc pasākuma Izpildītājs sagatavo preses relīzi un publikācijas par uzvarētājiem. 
3.12. Kampaņas progresa uzraudzība un atskaite. Izpildītājam jānodrošina regulāra komunikācija ar Pasūtītāju par kampaņas gaitu. Saskaņā ar līgumu tiks definēti atskaites punkti: starpatskaite par paveikto pēc pirmā kampaņas posma (piemēram, līdz 2025. gada decembrim, iekļaujot informāciju par izstrādātajiem materiāliem, semināru norisi un sākotnējiem rezultātiem), un noslēguma atskaite pēc kampaņas pilnīgas pabeigšanas. Noslēguma atskaitē Izpildītājs apkopo informāciju par sasniegtajiem rezultātiem un efektivitāti: pasākumu un materiālu uzskaitījumu, kampaņas laika grafiku un aktivitāšu apjomu, sasniegtās auditorijas apmēru (sociālo tīklu statistika – skatījumi, “Patīk” atzīmes, kopīgošanas; semināru apmeklētāju skaits; konkursa dalībnieku skaits; mediju publikāciju skaits u.c.). Atskaite jāiesniedz rakstveidā elektroniskā formātā un jāiekļauj arī finanšu pārskats.

	4. Laika grafiks
	Kampaņas realizācija provizoriski plānota no 2025. gada vasaras līdz 2026. gada vasarai ar šādiem galvenajiem posmiem:
· 2025. gada jūlijs-augusts. Izpildītājs 10 (desmit) darba dienu laikā pēc līguma noslēgšanas sagatavo kampaņas koncepcijas projektu un iesniedz saskaņošanai Pasūtītājam.  
· 2025. gada augusts-septembris. Kampaņas komunikācijas aktivitāšu uzsākšana sociālajos tīklos. Pirmā video klipa un karikatūras publiskošana (saskaņā ar koncepcijas grafiku). Sākas regulāra ikmēneša satura publicēšana sociālajos tīklos, kas turpināsies visu līguma izpildes laiku.
· 2025. gada oktobris–novembris. Semināru posms skolās. Notiek izglītojošie semināri vismaz 20 skolās visā Latvijā. 
· 2026. gada februāris- marts. Apbalvošanas posms. Notiek konkursa laureātu apbalvošanas pasākums. Tiek paziņoti un godināti uzvarētāji, izplatīta informācija medijos par konkursa rezultātiem. 
· 2026. gada augusts-septembris. Izpildītājs sagatavo kampaņas noslēguma atskaiti, apkopo visus rezultātus.
(Laika grafiks ir indikatīvs.)

	5. Budžets
	5.1. Kampaņas īstenošanai paredzētais kopējais finansējums ir līdz 30 000 EUR (bez PVN). Šajā summā ietilpst visi izdevumi, kas saistīti ar aktivitāšu realizāciju, tai skaitā materiālu izstrāde, honorāri influencerim un karikatūristam, semināru organizatoriskās izmaksas, publicitātes un mediju satura izmaksas, pasākumu izmaksas utt.
5.2. No kopējā budžeta izdalāms balvu fonds 6 000 EUR apmērā konkursa laureātu apbalvošanai. Izpildītājam, plānojot pārējos izdevumus, jāņem vērā, ka vismaz 6 000 EUR būs jānovirza balvu iegādei. Pārējie ~24 000 EUR izmantojami kampaņas materiālu izstrādei, personāla darbam un aktivitāšu nodrošināšanai.

	6. Autortiesības un intelektuālā īpašuma tiesības
	6.1. Mantisko tiesību nodošana. Pasūtītājs iegūst visas mantiskās tiesības uz Līguma izpildes rezultātā izstrādātajiem autortiesību objektiem tādā apmērā, ciktāl to pieļauj Latvijas Republikas Autortiesību likums un citi spēkā esošie normatīvie akti.
6.2. Pasūtītāja tiesības uz izstrādāto saturu. Pasūtītājam ir tiesības izmantot izstrādātos materiālus brīvi un neierobežoti – bez papildu atlīdzības vai saskaņošanas ar Izpildītāju, tostarp, bet ne tikai:
· publicēt tos jebkurā vidē (interneta vietnēs, sociālajos tīklos u.c.);
· reproducēt un adaptēt (veikt izmaiņas, pielāgot citiem formātiem);
· izmantot dažādos projektos vai informatīvos materiālos, tostarp ārpus šī konkrētā iepirkuma. 
6.3. Izpildītāja atbildība par trešo pušu tiesību ievērošanu. Izpildītājs ir atbildīgs, lai visu Līguma ietvaros izstrādāto materiālu radīšana un izmantošana nepārkāpj trešo personu autortiesības vai citas intelektuālā īpašuma tiesības. Gadījumā, ja tiek konstatēts pārkāpums, Izpildītājs apņemas segt visas iespējamās sekas, tostarp finansiālos zaudējumus un juridiskās izmaksas, kas var rasties Pasūtītājam šāda pārkāpuma rezultātā.
 






















2.pielikums
Pie pakalpojuma līguma Nr.1-6.2.1/11-2025

FINANŠU PIEDĀVĀJUMS
Izpildītāja piedāvājumā iesniegtais tehniskais piedāvājums 
saskaņā ar Iepirkuma nolikuma 9.pielikumu


	Nr. p.k.
	Iepirkuma priekšmeta pozīcija 
	Cena EUR bez PVN

	1.
	Sabiedrības informēšanas kampaņa
	

	1.1.
	Koncepcijas un vizuālās identitātes izstrāde
	
1500,00

	1.2.
	Influencera/u satura izmaksas
	4800,00

	1.3.
	Karikatūru izmaksas
	840,00

	1.4.
	Citas ar kampaņu saistītās izmaksas
	8000,00

	2.
	Konkurss jauniešiem
	

	2.1.
	Semināru organizēšana (loģistika u.c.)
	
5830,00

	2.2.
	Balvu fonds
	6000,00

	2.3.
	Citas ar konkursu saistītās izmaksas
	3000,00

	Viss Pakalpojums KOPĀ
	29970,00



 Pretendents (pretendenta pilnvarotā persona):
	Vārds, Uzvārds

	Paraksts

	Datums


Kristīne Vasara
























3.pielikums
Pie pakalpojuma līguma Nr.1-6.2.1/11-2025

Rīgā, 	202_. gada ___ . __________

Datu valsts inspekcija, reģistrācijas numurs 90001037264, adrese Elijas iela 17, Rīga, LV-1050, tās direktores Jekaterinas Macukas personā, kura rīkojas saskaņā ar Fizisko personu datu apstrādes likuma 6.panta pirmo un otro daļu (turpmāk – Pasūtītājs), no vienas puses, un __________________tās _____________ personā kurš rīkojas __________ (turpmāk – Izpildītājs), no otras puses, abi kopā turpmāk saukti Puses vai atsevišķi – Puse,  
paraksta šādu aktu:

1. Saskaņā ar Līgumu Izpildītājs sniedza Pasūtītājam šādu Pakalpojuma daļu:
[PAKALPOJUMA APRAKSTS] (turpmāk – Pakalpojums).

2. Izpildītājs sniedza Pakalpojuma daļu no [DATUMS] līdz [DATUMS].

3. Pasūtītājs apliecina, ka Pakalpojuma daļa sniegts paredzētajā termiņā, labā kvalitātē, pilnā apjomā atbilstoši Līguma noteikumiem par kopējo summu _____ EUR ([SUMMA VĀRDIEM, CENTI CIPARIEM]) 

4. Nodošanas - pieņemšanas akts ir Pušu noslēgtā Līguma neatņemama sastāvdaļa, sagatavots latviešu valodā [EKSEMPLĀRU SKAITS VĀRDIEM] eksemplāros uz [LAPU SKAITS VĀRDIEM] lapām un parakstīts ar elektroniski drošo parakstu. 
5.Pušu rekvizīti
	
	



	Pasūtītājs:
Datu valsts inspekcija
	Reģ. Nr. 90001037264

	Adrese: Elijas iela 17, Rīga, LV-1050

	Valsts kase

	Kods: TRELLV22

	Konta Nr. LV88TREL2190463002000




	Izpildītājs:
SIA “Marketing Angels”
Reģ.nr. 40103701195
Adrese: Vienības gatve 87D-2, Rīga, LV-1004
Swedbank AS
Kods: HABALV22
Konta nr. LV98HABA0551036868147

	Direktore                                Jekaterina Macuka
	Valdes loceklis 
Kristīne Vasara











